ලංකා අප ස්වාමිදුවගේ ජාතික දෙව්සත්හල

ලංකා අප ස්වාමිදුවගේ ජාතික දෙව්සත්හල  යනු ශ්‍රී ලංකාවෙහි  මහනුවර, අම්පිටියෙහි පිහිටි රෝමානු කතෝලික දෙව්සත්හලකි. ශුද්ධාසන දෙව්සත්හල මහනුවර සිට ඉන්දියාවෙහි  පූනේ දක්වා රැගෙන යෑමෙන් පසුව, ශුද්ධාසන දෙව්සත්හලෙහි ගොඩනැගිලි භාවිතයෙන් 1955 වසරෙහිදී එය සංස්ථාපනය කෙරිණි. බොහෝ පියතුමන්ලා, කොළඹ අගරදගුරුවසමෙහි පියතුමන් පවා මෙහි සේවය කරති.

කොළඹ, ශුද්ධවූ බර්නාඩ්තුමන්ගේ දෙව්සත්හලෙහිදී පියතුමන්ලා පුහුණු කරමින් සිටි නිර්මල මරිය නිකාය වෙත ජාතික දෙව්සත්හලෙහි කටයුතු පවරන ලදි. ලංකා අප ස්වාමිදුවගේ ජාතික දෙව්සත්හලෙහි පළමුවන ශාස්ත‍්‍රීය වසර ඇරඹුනේ 1955 සැප්තැම්බර් 10 දිනදීය.

පසුබිම

1890 වසරෙහිදී, දහතුන්වන ලියෝ පාප්වහන්සේගේ ඉල්ලීමකට අනුව, මොන්සිඤ්ඤෝර් ලැඩිස්ලෝස් සැලෙස්කි විසින්  ඉන්දියාව, බුරුමය සහ ලංකාව සඳහා ශුද්ධාසන දෙව්සත්හලක් පිහිටුවීමේ හැකියාව පිළිබඳ ගවේෂණයක් සිදුකරන ලදි. සැලෙස්කි ලැගුම් ගත්තේ  මහනුවර ප්‍රදේශයෙහි වූ අතර, දුම්බර මිටියාවතට මුහුණලා පිහිටා තිබූ අම්පිටිය නම් උස්බිමක් මේ සඳහා තෝරා ගන්නා ලදි.  ශුද්ධාසන දෙව්සත්හල 1893 වසරෙහිදී සංස්ථාපනය කෙරිණි. මෙය,  ශුද්ධවූ පේදුරු අපෝස්තුළුවරයාණන්ගේ ශුද්ධාසනීය සමාජය වෙතින් අනුග්‍රහය ලත් පළමු ප්‍රධාන දෙව්සත්හල් අතරින් එකක් විය .

250px|thumb|ශුද්ධවූ සේවියර් මුණිතුමාගේ උපදෙව්මැදුර, ශුද්ධාසන දෙව්සත්හල, ලංකාව

සංස්ථාපනය

250px|thumb|ජාතික දෙව්සත්හල තුල පිහිටි ශුද්ධවූ සේවියර් මුණිතුමාගේ උපදෙව්මැදුර 2022

ඉන්දියාවෙහි පූනේ වෙත  ශුද්ධාසන දෙව්සත්හල රැගෙන යෑමෙන් පසුව එහි මුල් ගොඩනැගිලි, 1955 වසරෙහි සිට ලංකා අප ස්වාමිදුවගේ ජාතික දෙව්සත්හලෙහි භාවිතය සඳහා ගැණිනි. 

ආශ්‍රිත